TVB瘦底小生狂操肌麒麟臂大過頭 張振朗錯重點︰個樣咁似劉華
無綫力捧小生周嘉洛憑《愛．回家之開心速遞》「金城安」一角入屋，觀眾緣極佳，以往他都是走青靚白淨的𡃁仔路線，但近日卻非常勤力做運動，除了打拳外亦有健身，似乎決心要變大隻仔。
日前周嘉洛發布操肌片，不過就繼續貫徹搞笑路線。從片中所見，他坐在健身器材上，手拿兩個30公斤啞鈴，手臂青筋暴現，他問：「見唔見到30（kg）？見到吖嘛！」拍片者答：「完全見到」他便回應：「OKOK，搞掂。」就企起身走人，似乎只為打卡，十分好笑。
他貼上兩張手執啞鈴的照片，嚴格來說真的不能說是舉，只是拿著。而第二張相中，他已練得一身壯碩麒麟臂，二頭肌大過個頭！他說：「人點解要操嘢？因為想啲嘢粗啲。短短一日，後面啲啞鈴比我粗（操）到歪晒！」仔細一看，原來第二張壯臂相只是P圖，不少人都留言表示被他呃到，但亦有很多人信以為真，驚呼：「大隻到嚇親」、「好粗呀！」、「點解變咗大隻安？」而最有趣的是，張振朗將重點放在他的樣貌而非身型上，留言：「點解你而家個樣咁似劉華😱」